Document ID: 31992R0059

ΚΑΝΟΝΙΣΜΟΣ (ΕΟΚ) αριθ. 59/92 ΤΗΣ ΕΠΙΤΡΟΠΗΣ της 10ης Ιανουαρίου 1992 περί προβλέψεως μεταβατικής διατάξεως σχετικά με τις λεπτομέρειες εφαρμογής του καθεστώτος στήριξης για τους παραγωγούς σογιόσπορου, κραμβόσπορου, γογγυλόσπορου και ηλιανθόσπορου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό αριθ. 136/66/ΕΟΚ του Συμβουλίου της 22ας Σεπτεμβρίου 1966 περί κοινής οργανώσεως της αγοράς στον τομέα των λιπαρών ουσιών (1), όπως τροποποιήθηκε τελευταία από τον κανονισμό (ΕΟΚ) αριθ. 1720/91 (2), και ιδίως το άρθρο 27 παράγραφος 5,
τον κανονισμό αριθ. 142/67/ΕΟΚ του Συμβουλίου της 21ης Ιουνίου 1967 περί των επιστροφών κατά την εξαγωγή κραμβόσπορων, γογγυλόσπορων και ηλιανθόσπορων (3), όπως τροποποιήθηκε τελευταία από την πράξη προσχώρησης της Ελλάδας, και ιδίως το άρθρο 6,
τον κανονισμό (ΕΟΚ) αριθ. 1491/85 του Συμβουλίου της 23ης Μαΐου 1985 για την πρόβλεψη ειδικών μέτρων για τους σογιόσπορους (4), όπως τροποποιήθηκε τελευταία από τον κανονισμό (ΕΟΚ) αριθ. 1724/91 (5), και ιδίως το άρθρο 2 παράγραφος 8,
τον κανονισμό (ΕΟΚ) αριθ. 3766/91 του Συμβουλίου της 12ης Δεκεμβρίου 1991 που θεσπίζει σύστημα στήριξης για τους παραγωγούς σογιόσπορων, κραμβόσπορων, γογγυλόσπορων και ηλιανθόσπορων (6), και ιδίως το άρθρο 11,
Εκτιμώντας:
ότι ο κανονισμός (ΕΟΚ) αριθ. 2681/83 της Επιτροπής της 21ης Σεπτεμβρίου 1983 περί λεπτομερειών εφαρμογής του καθεστώτος της ενισχύσεως για τους ελαιούχους σπόρους (7), όπως τροποποιήθηκε τελευταία από τον κανονισμό (ΕΟΚ) αριθ. 1905/91 (8), προβλέπει στο άρθρο 11 παράγραφος 1 ορισμένη διάρκεια ισχύος για το μέρος "προκαθορισμού" του πιστοποιητικού που αναφέρεται στο άρθρο 4 του κανονισμού (ΕΟΚ) αριθ. 1594/83 του Συμβουλίου (9), όπως τροποποιήθηκε από τον κανονισμό (ΕΟΚ) αριθ. 1321/90 (10), η οποία ανέρχεται σε τέσσερις ή πέντε μήνες ανάλογα με την περίπτωση και υπολογίζεται από τον μήνα που έπεται του μηνός κατά τον οποίο υποβλήθηκε η αίτηση- ότι ο κανονισμός (ΕΟΚ) αριθ. 2537/89 της Επιτροπής της 8ης Αυγούστου 1989 για τις λεπτομέρειες εφαρμογής των ειδικών μέτρων για τους σογιόσπορους (11), όπως τροποποιήθηκε τελευταία από τον κανονισμό (ΕΟΚ) αριθ. 2427/90 (12), προβλέπει στο άρθρο 18 διάρκεια ισχύος για το μέρος "προκαθορισμού" του πιστοποιητικού που αναφέρεται στο άρθρο 4α του κανονισμού (ΕΟΚ) αριθ. 2194/85 του Συμβουλίου (13), όπως τροποποιήθηκε τελευταία από τον κανονισμό (ΕΟΚ) αριθ. 1725/91 (14), η οποία ανέρχεται σε πέντε μήνες και υπολογίζεται από τον μήνα που έπεται του μηνός κατά τον οποίο υποβλήθηκε η αίτηση-
ότι ο κανονισμός (ΕΟΚ) αριθ. 2041/75 της Επιτροπής της 25ης Ιουλίου 1975 περί ειδικών λεπτομερειών εφαρμογής του καθεστώτος των πιστοποιητικών εισαγωγής, εξαγωγής και προκαθορισμού στον τομέα των λιπαρών ουσιών (15), όπως τροποποιήθηκε τελευταία από τον κανονισμό (ΕΟΚ) αριθ. 557/91 (16), προβλέπει στο άρθρο 13 διάρκεια ισχύος για το μέρος προκαθορισμού του πιστοποιητικού που αναφέρεται στο άρθρο 4α του κανονισμού (ΕΟΚ) αριθ. 142/67/ΕΟΚ, η οποία ανέρχεται σε πέντε μήνες και υπολογίζεται από το μήνα που έπεται του μηνός κατά τον οποίο εκδόθηκε το πιστοποιητικό, με δυνατότητα μειώσεως της διάρκειας αυτής σε κάθε καθορισμό της επιστροφής-
ότι το καθεστώς στηρίξεως που καθιερώθηκε από τον κανονισμό (ΕΟΚ) αριθ. 3766/91 υποκαθιστά τις διατάξεις σε θέματα ενισχύσεων για τους καραμβόσπορους, τους ηλιανθόσπορους, τους γογγυλόσπορους και τους σογιόσπορους, που εμφαίνονται στους κανονισμούς αριθ. 136/66/ΕΟΚ και (ΕΟΚ) αριθ. 1491/85- ότι προκειμένου να αποφευχθεί κάθε κίνδυνος αλληλοεπιδράσεως μεταξύ των δύο καθεστώτων στηρίξεως, πρέπει να ανασταλεί ο προκαθορισμός της ενισχύσεως για τους σπόρους αυτούς από τον Ιούλιο 1992, να σταματήσει η εξακρίβωση από την 1η Ιουλίου 1992 και να εφαρμοσθεί ανάλογο σύστημα για την περίπτωση των επιστροφών κατά την εξαγωγή κραμβόσπορων, γογγυλόσπορων και ηλιανθόσπορων-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Λιπαρών Ουσιών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Προκαθορισμός Για τους κραμβόσπορους, τους γογγυλόσπορους και τους ηλιανθόσπορους αφενός, και για τους σογιόσπορους αφετέρου, η διάρκεια ισχύος του μέρους "προκαθορισμού" του πιστοποιητικού που αναφέρεται στο άρθρο 4 του κανονισμού (ΕΟΚ) αριθ. 1594/83 και στο άρθρο 4α του κανονισμού (ΕΟΚ) αριθ. 2194/85 αντιστοίχως, περιορίζεται μέχρι τις 30 Ιουνίου 1992, παρά τις αντίστοιχες διατάξεις του άρθρου 11 παράγραφος 1 του κανονισμού (ΕΟΚ) αριθ. 2681/83 και του άρθρου 13 του κανονισμού (ΕΟΚ) αριθ. 2537/89.
Άρθρο 2
Εξακρίβωση Καμία εξακρίβωση κραμβόσπορων, γογγυλόσπορων, ηλιανθόσπορων και σογιόσπορων δεν είναι δυνατόν να διενεργηθεί από την 1η Ιουλίου 1992.
Άρθρο 3
Επιστροφή κατά την εξαγωγή Για τους κραμβόσπορους, τους γογγυλόσπορους και τους ηλιανθόσπορους, η διάρκεια ισχύος του πιστοποιητικού προκαθορισμού της επιστροφής κατά την εξαγωγή που αναφέρεται στο άρθρο 4α του κανονισμού (ΕΟΚ) αριθ. 142/67/ΕΟΚ περιορίζεται μέχρι τις 30 Ιουνίου 1992, παρά τις διατάξεις του άρθρου 13 του κανονισμού (ΕΟΚ) αριθ. 2041/75, και καμία εξαγωγή με επιστροφή δεν είναι δυνατόν να διενεργηθεί από την 1η Ιουλίου 1992.
Άρθρο 4
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 10 Ιανουαρίου 1992.

Labels: 17
19
6